《回至兴国宫望天池一簇云气中因杨道士留有赋》
宋代·董嗣杲

迎面苍峦泼黛浓，几番回首想行踪。
白云拥海文殊阁，老水屯行圣治峰。
方别衲僧谈梦寐，又逢羽士接从容。
明朝还踏青虚路，重掬神泉听乱钟。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。